**LELKÉSZTOVÁBBKÉPZÉS**

**DUNAMELLÉKI REFORMÁTUS EGYHÁZKERÜLET**

**2018**

**Jelentkezés elektronikus formában:** kérjük, hogy a 6.000.-Ft-os regisztrációs díjat az alábbi számlaszámra utalja át a kurzus címének, időpontjának megjelölésével (amennyiben egyházközségi számláról utalja, a jelentkező nevével):

*Dunamelléki Református Egyházkerület: 10405004-00026929-00000006*

K**érjük, hogy kitöltött jelentkezési lapját elektronikus formában a következő címre küldje el:**

**szabog@raday28.hu**

**Dunamelléki Református Egyházkerület**

**Lelkésztovábbképző Intézet**

**1092 Budapest**

**Ráday u. 28.**

**MAGYARORSZÁG A REFORMÁCIÓ ÉVSZÁZADÁBAN**

**Előadó: Kiss László**

Református lelkészi önazonosságunk erősítésének fontos része, hogy pontosabb képet kapjunk a reformáció magyarországi elterjedésének időszakáról. A kurzus egyik célja, hogy részletes képet adjon a 16. sz. eleji Magyar Királyság bel-, kül- és katonapolitikai, társadalmi, kulturális, gazdasági viszonyairól. Milyen volt a reformáció eszméinek honi fogadtatása, hogyan reagált rá a politikum, az egyházi elit és a mindennapok embere? Milyen tényezők segítették, ill. gátolták a terjedését? Hogyan alakultak ki a protestantizmus térségi, majd országos egyházszervezetei? A résztvevők foglalkoznak a korabeli lelkipásztorok mindennapjaival, az akkori megélhetési lehetőségekkel, a hivatás kihívásaival, a gyülekezetek és a földesurak viszonyával. Tárgyalandó korszakunk az Erdélyi Fejedelemség megszilárdulásával és a Károli Biblia kinyomtatásának körülményeivel zárul.

IDŐPONT:

2018. november 12–15. (hétfő déltől csütörtök délig)

HELYSZÍN:

Mátraháza

KREDIT: 24

REGISZTRÁCIÓS DÍJ: 6.000.-FT

**Jelentkezési határidő és cím: 2018. november 2.**

**szabog@raday28.hu**

**JELENTKEZÉSI LAP LETÖLTHETŐ A KURZUSLEÍRÁSOK VÉGÉN!**

**AZ ELSŐ KORINTHUSI LEVÉL AKTUÁLIS TANÍTÁSAI**

**Kortárs etikai kérdések az 1. Korinthusi levél fényében**

Ha a Korinthusiakhoz írt 1. levelet a lelkészi szolgálat mindennapi kérdései és terhei tükrében olvassuk, azzal a meglepetéssel szembesülünk, hogy a gyülekezeteket és azok vezetőit feszítő kérdések tekintetében sokkal kisebbnek tűnik a távolság az 1. és a 21. század között, mint amilyen látványosak azok a hasonlóságok, párhuzamok, amelyekkel az apostoli kor után nekünk is meg kell küzdenünk. Két csütörtöki napon az alábbi témákat dolgozzuk fel ezen a kurzuson:

**Előadók:**

**Czentnár Simon**

**Márkus Tamás András**

**Pataki András Dávid**

**Szabó László**

IDŐPONT: 2018. március 22. csütörtök 9.30–16 óra

 - Megosztottság az Isten népében (1,10-13; 3,21-23)

 - Az evangélium hirdetésének etikája (1,17 – 2,16)

 - A gyülekezet (tovább)építése (3,1-17)

 - A sáfár felelőssége (4, 1-21)

 - Az egyházfegyelem gyakorlása, vitás kérdések elrendezése (5,1 – 6,8)

 2018. április 12. csütörtök 9.30 – 16 óra

 - Azonos neműek közötti szerelmi élet (6,9-11)

 - Szabadság és szabadosság a szerelmi életben (6,12-20)

 - Egymás iránti felelősség és elkötelezettség a házasságban (7, 1-7)

 - Válás (7, 8-16)

 - Házasságkötés, egyedülálló élet (7, 17-40)

HELYSZÍN:

Budapest, Ráday u. 28.

IDŐPONT:

2018. március 22. csütörtök

2018. április 12. csütörtök

KREDIT: 16

REGISZTRÁCIÓS DÍJ: 6.000.- Ft

**Jelentkezési határidő és cím: 2018. március 20.**

**szabog@raday28.hu**

**JELENTKEZÉSI LAP LETÖLTHETŐ A KURZUSLEÍRÁSOK VÉGÉN!**

**MRE A PÁRTÁLLAMBAN**

**Előadó: Kiss László**

Egyházunk és hazánk 1945. évi helyzete, a kor pártjainak egyházügyi elképzelései. A KMP hegemón törekvései és egyházi válaszok, az egyház társadalmi bázisának szellemi és anyagi állapota. Ébredési vezetők és intézményes egyházi elöljárók vitái, bolsevik megosztó politika, hatalomátvétel állami és egyházi szinten. ÁEH, 1956, mártírsorsok. Titkosszolgálatok egyházellenes tevékenységének lehető legmélyebb átbeszélése. A korabeli gyülekezetek elemzése, helytállása.

IDŐPONT:

2018. március 12–14. (hétfő déltől szerda délig)

HELYSZÍN:

Galyatető

KREDIT: 16

REGISZTRÁCIÓS DÍJ: 6.000.-FT

**Jelentkezési határidő és cím: 2018. március 1.**

**szabog@raday28.hu**

**JELENTKEZÉSI LAP LETÖLTHETŐ A KURZUSLEÍRÁSOK VÉGÉN!**

**CSALÁDGONDOZÁSI ALKALMAK A GYÜLEKEZETEKBEN**

**Előadó:**

**Fodorné Ablonczy Margit**

Ebben a képzésben új gondolkodási lehetőségre lesz alkalmunk, mely szervesen kötődik a régihez, református gyülekezeteink „kis és nagycsaládban” való gondolkodásához. A kurzus nyolc olyan ún. normatív családi krízist követ végig, amely mindannyiunk családjában előfordulhat, de a gyülekezetekben, ahol szolgálunk, egészen biztosan találkozunk vele lelkészként.

Ezek a következők: új pár, egygyermekes pár, második gyermek, serdülőt nevelő pár, kibocsájtó család, aktív, újra egyedül maradt házaspár, válás, gyász a családban.

A résztvevők az egyes kríziseket a gyülekezetben történő feldolgozás lehetőségei szempontjából tekintik át a hozzájuk kapcsolódó gyülekezeti szolgálati lehetőségekkel együtt, nagy hangsúlyt helyezve a kiscsoportos, intenzív közös munkára.

Új pár: férj-, feleségszerepek vállalása, tanult elvárások kezelése, közös szokások kialakítása, leválás az eredeti családról, integrálódás a gyülekezetbe.

Egygyermekes pár: anya- és apaszerepek vállalása, eredeti családi minták és sémák megjelenése és kezelése, házaspárból szülőpárrá alakulás fázisai, hivatás és család feszültségének kezelése, kereszteléssel együtt járó lehetőségek, integrálódás a gyülekezetbe.

Második gyermek: változás elfogadása a családban, új egyensúly kialakítása, „én idő” a szülőknek, külső elvárások kezelése, testvérharcok kezelése.

Serdülőt nevelő pár: a családi rendszer merevsége, függőség – önállóság, ún. peer csoport (kortárs csoport) jelentősége, generációs különbségek felerősödése, konfirmandus-korosztály a gyülekezetben, családok integrálódása.

Kibocsátó család: elengedés – támogatás mértéke, együttélés nehézségei, gyermekeink társának elfogadása, gyermekeink sikerei, sikertelenségei.

Aktív idős házaspár: szülőből nagyszülő, rugalmasság idősebb korban, újra egymásra találni, gyülekezeti lehetőségek ebben a korosztályban.

IDŐPONT:

2018. november 12–15. (hétfő déltől csütörtök délig)

HELYSZÍN:

Mátraháza

KREDIT: 24

REGISZTRÁCIÓS DÍJ: 6.000.-FT

**Jelentkezési határidő és cím: 2018. november 2.**

**szabog@raday28.hu**

**JELENTKEZÉSI LAP LETÖLTHETŐ A KURZUSLEÍRÁSOK VÉGÉN!**

**ÚJ GYÜLEKEZETEK LELKIPÁSZTORAINAK TOVÁBBKÉPZÉSE**

**Előadók:**

**Dani Eszter**

**Dr. Lovas András**

**Böttger Antal**

E kurzus annak a sorozatnak a következő alkalma, amely nagy sikernek örvend a fiatal gyülekezetépítő lelkipásztor kollégák körében. A mostani alkalom fő témái: pásztori szolgálat a missziói gyülekezetben, különös tekintettel a missziói gyülekezetek sajátos kontextusára. Imádság a lelkipásztori szolgálatban, a pásztori szolgálat struktúrái a missziói gyülekezetekben, tanítványság/felnőttkatechézis mint a krisztusi emberré való formálódás, a Krisztusban való érett nagykorúságra való felnövekedés sajátos területe.

IDŐPONT:

2018. október 14–17.

HELYSZÍN:

Galyatető

KREDIT: 21

REGISZTRÁCIÓS DÍJ: 6.000.-FT

**Jelentkezési határidő és cím: 2018. szeptember 25.**

**szabog@raday28.hu**

**bottger.antal@reformatus.hu**

**JELENTKEZÉSI LAP LETÖLTHETŐ A KURZUSLEÍRÁSOK VÉGÉN!**

**A SPIRITUÁLIS ÖNGONDOSKODÁS LEHETŐSÉGEI A LELKIPÁSZTORI SZOLGÁLATBAN, AVAGY A LELKÉSZ IS EMBER**

**Előadók:**

**Karsay Eszter**

**Morva Ákos**

Lelkipásztori szolgálatunk terhei rendkívül jelentősek, ezért a kurzus kifejezetten a spirituális öngondoskodás lehetőségeit, módozatait veszi számba és ad biblikus, valamint kifejezetten gyakorlati útmutatást a mindennapokhoz ezen a téren. A résztvevők részletesen foglalkoznak a testi-lelki egészség megőrzésének fontosságával, a lelki egyensúly megtartásának módozataival, a munkatársi közösség megtartó erejének hatékonyságával, az ún. „én idő” kialakításának lehetőségeivel. A képzés jellege: kiscsoportos műhelymunka.

IDŐPONT: 2018. november 12-15. (hétfő déltől csütörtök délig)

HELYSZÍN:

Galyatető

KREDIT: 24

REGISZTRÁCIÓS DÍJ: 6.000.-FT

**Jelentkezési határidő és cím: 2018. október 1.**

**szabog@raday28.hu**

**JELENTKEZÉSI LAP LETÖLTHETŐ A KURZUSLEÍRÁSOK VÉGÉN!**

**ELŐADÁSSOROZAT AZ ALÁBBI TÉMÁKBAN:**

Pluralizmus, interkulturalitás

Régészet és Biblia az elmúlt évtizedek tükrében

Bibliai és homiletikai missziói alapok

Emil Brunner – kultúra és evangélium

Misszió – tevékenység vagy jellemvonás?

**Előadók:**

**Dr. Szűcs Ferenc**

**Dr. Egeresi László**

**Dr. Literáty Zoltán**

**Dr. Békési Sándor**

**Dr. Harmathy András**

Dátumok:

**2018. március 5.**

**április 9.**

**szeptember 10.**

**október 15.**

**november 5.**

**KREDIT: 15**

**Jelentkezés, további információk: DR. BÓNA ZOLTÁN**

**dunavarsany.ref@gmail.com**

**EGYÜTT AZ EVANGÉLIUMMAL AZ EVANGÉLIZÁCIÓBAN**

A fenti témát a missziológia tárgykörében dolgozzák fel a résztvevők. Az evangélium hirdetésének számos formáját ismerjük manapság, ugyanakkor a továbbképzés visszatér az alapokhoz, mert elsősorban Istennek, embernek, Jézus Krisztusnak az evangélizációban betöltött szerepét világítja át. Együtt keresik a jelenlévők az igehirdetésben és a lelkigondozásban a lehetőségeket ezen a téren.

IDŐPONT: 2018. június 25–29.

HELYSZÍN:

Pécel

KREDIT: 24

**Jelentkezési határidő: folyamatos**

**Szervező: Sípos Ete Zoltán 06 30 678 2514**

**VALLÁSPEDAGÓGIA, CSALÁDGONDOZÁS**

**Előadók:**

**Lehoczky Mária**

**Fodorné Ablonczy Margit**

Motiváció a valláspedagógiában, a ráhangolás mint óraelem, játék és motiváció, a csoportos és kooperatív technikák és alkalmazásuk lehetőségei.

Családi életciklusok és gyülekezeti munka, a családi élet folyamatai és a gyülekezet, mint a „családok nagy családja”. Kazuáliák és családi katechézis lehetőségei. Esetmegbeszélések.

IDŐPONT: 2018. február 27. – március 1.

HELYSZÍN:

Mátraháza

KREDIT: 18

**Jelentkezési határidő: február 25.**

**További információk: Hotorán Gábor** **hotorang@gmail.com**

**A LELKÉSZI SZOLGÁLAT APOSTOLI MINTÁJA – HOGYAN VEZET ISTEN? ACTA 20, 17–35**

**Előadók:**

**Marco de Leeuw van Weenen**

**Végh Tamás**

Alázat és hasznos beszéd.

Intés és aktív gondoskodás.

Számadás és szolgálatba állítás.

Lelki egészségmegőrzés.

Az Apostolok Cselekedeteihez írott könyv ide vonatkozó tanításai alapján tematikusan haladnak a résztvevők a lelkészi szolgálat apostoli mintájának átvilágításában. A kurzus nagy hangsúlyt helyez arra, hogyan térhetünk újra és újra vissza jelenlegi egyházi gyakorlatunkban a bibliai tanításokhoz.

IDŐPONT: 2018. április 30. – május 4.

HELYSZÍN:

Emmaus Ház – Nyárlőrinc

KREDIT: 15

**Jelentkezési határidő: április 20.**

**További információk: Morva Ákos** **akosmorva@gmail.com**

**PÁL APOSTOL MISSZIÓI TERVE A GYÜLEKEZETEKNEK**

**EFÉZUSI LEVÉL 4, 1–16**

**Előadók:**

**Marco de Leeuw van Weenen**

**Végh Tamás**

Az „adottak” munkája.

A jelen és a múlt jellemzői.

Hogyan és hova növekedjünk?

Közös „testépítés”.

A továbbképzés célja: az Efézusi levél tanításait követve az apostolok, a próféták, az evangélisták, a pásztorok, a tanítók Szentlélek által való szolgálatának mai vonatkozásának áttekintése, különös tekintettel arra, hogyan folyik jelenleg ezen szolgatársaink munkája a „…felkészítse a szenteket a szolgálat végzésére…” igeszakasz jegyében.

IDŐPONT: 2018. június 18–22.

HELYSZÍN:

Tahi

KREDIT: 15

**Jelentkezési határidő: június 1.**

**További információk:** **akosmorva@gmail.com**

**LITURGIA**

**Előadók:**

**Dr. Szűcs Ferenc**

**Dr. Déri Balázs**

**Dr. Fekete Károly**

**Dr. Bódiss Tamás**

Új református énekeskönyv.

Istentisztelet a református dogmatika szempontjából, az istendicsőítés bibliai alapjai.

Liturgiatörténet dióhéjban: a keresztyén istentisztelet két fő formája, az eucharisztikus istentisztelet és a napszakokat megszentelő zsolozsma ősegyház-korabeli formáinak átgondolása.

Liturgiai megújulás egyházunkban, aktuális liturgiai kérdések áttekintése.

IDŐPONT: 2018. október 14–17.

HELYSZÍN:

Mátraháza

KREDIT: 12

**Jelentkezési határidő: október 1.**

**További információk: Nyilas Zoltán** **nyilas.zoltan@reformatus.hu**

**ELŐADÁSSOROZAT**

**Előadók:**

**Villányi Péter**

**Dr. Marjovszky Tibor**

**Csontos József**

**Ács Mihály**

**Király János**

**Szappanos Zoltán**

**Szemők Andrea**

**Vladár István**

**Dömötör Norbert**

**Bálint Klára**

**Témák:**

Bűntudat és váltságtudat.

A héber misztika, a szent nyelv mint forrás.

Társadalomtudományi kitekintés Soros György – A nyílt társadalom c. könyve alapján.

Misszió a tradicionális gyülekezetekben.

Misszió a kisvárosi gyülekezetekben.

Misszió az agglomerációban.

IDŐPONT:

2018. március 12, április 9, május 14, szeptember 10, október 10, november 12.

HELYSZÍN:

Örkény

KREDIT: 18

**Jelentkezési határidő: folyamatos**

**További információk: Ács Mihály** **gomba.ref@gmail.com**

**A Sola Scriptura hagyománya**

**Előadók:**

**Dr. Kodácsy Tamás**

**Márkus Gábor**

Kálvin nyomán szabadok vagyunk arra, hogy az örökösítésről, a szóbeli hagyomány hordozásáról a Szentírással összhangban ne csak félve beszéljünk, hanem ezt a hagyományt felismerjük az írásmagyarázataink történetében, módszereiben, az apostoli kortól kezdve az egyházatyákon, reformátorokon és kegyességi irányzatokon át a kortárs tanításokig és igehirdetésekig. A Szentlélek belső bizonyságtétele olyan sajátos tétele örökségünknek, amely a teológiai iskolákat összekapcsolja nemcsak térben, az ökumené jegyében, hanem időben is, a hagyomány örökösítésében. Hogyan lehet évszázados hagyományról beszélni olyan felfogásban, amelynek egyik elsődleges elve a hagyomány hátrasorolása a Szentírással szemben?

IDŐPONT:

2018. február 5, március 5, szeptember 10, november 5.

HELYSZÍN:

Váchartyán

KREDIT: 12

**Jelentkezési határidő: folyamatos**

**További információk: Gergely Ferenc Barnabás** **gfbarna@gmail.com**

**KREATÍV HITTAN, MÓDSZERTANI LEHETŐSÉGEK A KATECHÉZISBEN**

Akkreditált pedagógus- és lelkésztovábbképzés

Szervező és alapító neve: **Református Pedagógiai Intézet**

Foglalkozási tanórák száma: 30

Oktatók: dr. Szászi Andrea, Zimányi Noémi, Csüllög Ferenc

A továbbképzés helyszíne és időpontja: a jelentkezők igényei alapján (minimumlétszám: 10 fő).

A képzés tanúsítvánnyal zárul, amely beszámítható a kötelező továbbképzésekbe. Tantestületi megrendelés esetén igény szerinti helyszínen és időpontban is megszervezzük. A program tartalmának rövid ismertetése: A 2011.CXC. törvény 35.§ értelmében állami iskolában tartott református hit- és erkölcstan tantárgy oktatásához szükséges minimális módszertani ismeretek átadása. Célunk, hogy a képzésen részt vevő pedagógusok, hitoktató lelkipásztorok:

• ismerjék meg a hittanoktatáshoz kapcsolódó alapvető módszereket és

• váljanak képessé hittanóra tartására az adott korosztály és a kapcsolódó téma sajátosságainak megfelelően. Cél továbbá lehetőséget nyújtani a hit- és erkölcstan oktatás tantervi, tanmeneti szervezésében való jártasság elsajátításához. A tanúsítvány kiállításának feltétele: a képzésen való 90%-os részvétel, valamint:

• két önálló óravázlat elkészítése az MRE hit- és erkölcstan kerettanterve, ill. a képzésen megtanult módszertan alapján, vagy

• házi dolgozat készítése egy választott módszer hittanórai felhasználási lehetőségével kapcsolatban.

A jelentkezés feltételei: egyetemi és/vagy főiskolai diploma; bármely szakos pedagógus, teológus.

Részvételi díj összege: 27.000–30.000 Ft + utazás, étkezés, szállás

Jelentkezni a Református Pedagógia Intézetben lehet!

bajnok.orsolya@reformatus.hu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ÉLMÉNYPEDAGÓGIA (HITOKTATÓKNAK, LELKÉSZEKNEK ÉS PEDAGÓGUSOKNAK)**

Akkreditált továbbképzés

Szervező és alapító neve: Református Pedagógiai Intézet

Foglalkozási órák száma: 30 (lelkészeknek 23 kredit)

Oktató: Surányi Zoltán

A továbbképzés helyszíne és időpontja: a jelentkezők igényei alapján (minimumlétszám: 12 fő). A képzés tanúsítvánnyal zárul, amely beszámítható a kötelező továbbképzésekbe.

A program tartalmának rövid ismertetése: a pedagógusok és a hittanoktatók folyamatos kihívás előtt állnak, hogy az általuk tanítani szándékozott gyermekeket és fiatalokat miként tehetik motiválttá és elkötelezetté a tanagyag elsajátítása iránt. Képzésünk ebben kíván módszertani frissítést adni számukra, hogy a mai kor aktuális történései között hogyan érhetjük el, miként ösztönözhetjük a tanulókat. Tréningünk specifikuma, hogy a résztvevő konkrét témák (hittanoktatóknak hittanórai) feldolgozásán keresztül, saját élményen és tapasztalaton keresztül sajátítja el az élménypedagógia módszertanát és a tréning végére megismer több konkrét órafeldolgozást, amit rögtön a gyakorlatba is ültethet a saját munkájában.

A 30 órából 10 óra választható aszerint, hogy pedagógusok vagy hittanoktatók számára indult a kurzus.

A program moduljai:

1. Csoportdinamika gyakorlati használata

2. Életkori sajátosságok

3. Élménypedagógia

Munkaformák: elméleti előadás, szituációs gyakorlat, „mikro foglalkozások”, csoportos megvitatás, páros gyakorlatok, saját élményű feladatmegoldás, kooperatív technikák.

A tanúsítvány kiállításának feltétele a tréningen való 100%-os részvétel, valamint a reflexiós levél megírása és időben történő leadása. A jelentkezés feltételei: egyetemi és/vagy főiskolai diploma; bármely szakos pedagógus, hittanoktatók, vallástanárok, lelkipásztorok. Részvételi díj összege: 27.000–30000 Ft + utazás, étkezés, szállás.

Jelentkezni a Református Pedagógiai Intézetben lehet.

bajnok.orsolya@reformatus.hu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**BIBLIODRAMATIKUS ESZKÖZÖK HASZNÁLATA A KATECHÉZISBEN**

Szervező és alapító neve: Református Pedagógiai Intézet

Foglalkozási órák száma: 30 (lelkészeknek 23 kredit)

Szakmai vezető: Thoma László (lelkipásztor, bibliodráma-tréner) és Forstner Krisztina (tanító és bibliodráma-tréner)

A továbbképzés helyszíne és időpontja: a jelentkezők igényei alapján (minimumlétszám: 12 fő). A képzés tanúsítvánnyal zárul, mely beszámítható a kötelező továbbképzésekbe.

A program tartalmának rövid ismertetése: a református hitoktatásban dolgozó lelkészek, hittanoktatók, vallástanárok, lelkipásztorok számára nagy szükség van a módszertani repertoár bővítésére. A bibliodráma olyan módszer, amely nagyon jól alkalmazható a hittanoktatás során a bibliai történetek élményszerű átadásához. A legalapvetőbb bibliodramatikus módszerek elsajátíthatók e módszertani képzés és megfelelő bibliai háttértudás segítségével. Így a módszer elemei alkalmazhatók a hittanóra keretein belül is.

A program moduljai:

1. Bibliodráma-elméleti alapok áttekintése, az alapfogalmak tisztázása, a bibliodráma fejlődésének bemutatása, a különböző létező bibliodramatikus iskolák bemutatása.

2. Bibliodráma: hogyan lehetséges a bibliai szereplők bőrébe bújni a játékban?

3. Bibliodráma: bibliai kapcsolati minták gazdagsága a játékban az Újszövetségből vett példa alapján. A továbbképzés specialitása, hogy elméleti alapok mellett sok sajátélményű gyakorlatot tartalmaz. A lelkipásztor, vallástanár, bibliodráma-vezető képesítéssel és tapasztalattal rendelkező tanfolyamvezető úgy állítja össze ezeket a feladatokat, hogy a résztvevők a sajátélményű gyakorlatokon keresztül a tapasztalati tanulás útján sajátíthassák el a módszert.

A tanúsítvány kiadásának feltétele az órák 90%-án történő részvétel. Írásbeli záró dolgozat: szabadon választott témában és korosztályban készített óravázlat, vagy foglalkozás tervezet létrehozása a bibliodráma alkalmazásával 3-6 oldalban.

A jelentkezés feltételei egyetem és/vagy főiskola; hittanoktató, teológia, vallástanár; bármely szakos tanár; lelkipásztor, vallástanár. Részvételi díj összege: 27.000–30.000 Ft + szállás, utazás, étkezés.

Jelentkezni lehet a Református Pedagógiai Intézetben.

bajnok.orsolya@reformatus.hu